PRAPAT ฉีดฆ่าเชื้อ “โควิด-19” พร้อมรับ “อันดามัน แซนด์บ็อกซ์” 1 ส.ค.นี้
PRAPAT ฉีดฆ่าเชื้อ “โควิด-19” ยกระดับความปลอดภัย พร้อมรับโครงการ “อันดามัน แซนด์บ็อกซ์”  1 สิงหาคม 2564
30 ก.ค. 2564

นายธวัตชัย รัตนวัน ผู้จัดการศูนย์ธุรกิจภูเก็ต บริษัท พีรพัฒน์ เทคโนโลยี จำกัด มหาชน หรือ PRAPAT นำทีมเข้าบริการฉีดพ่นน้ำยาฆ่าเชื้อ ป้องกันและลดการแพร่กระจายของเชื้อไวรัสโควิด-19 บริเวณล็อบบี้ ห้องอาหารและห้องสมุด คาลิมา รีสอร์ท แอนด์ วิลลา เขาหลัก รวมพื้นที่ 2,000 ตารางเมตร
โดยมอบใบประกาศนียบัตรสัญลักษณ์มาตรฐานความปลอดภัยด้านสุขอนามัยของบริษัท PRAPAT ให้กับ นายจิรศักดิ์ เกาะสมัน ผู้จัดการทั่วไป เพื่อสร้างความเชื่อมั่นให้กับนักท่องเที่ยวที่เข้าพักและทำกิจกรรม ตามแผนเปิดเมืองฟื้นฟูการท่องเที่ยวโครงการ “อันดามัน แซนด์บ็อกซ์” ต้อนรับนักท่องเที่ยวต่างชาติสู่ 3 จังหวัดอันดามัน “กระบี่-ภูเก็ต-พังงา” ในวันที่ 1 สิงหาคม 2564  ณ คาลิมา รีสอร์ท แอนด์ วิลลา เขาหลัก อำเภอท้ายเหมือง จังหวัดพังงา เมื่อเร็วๆ นี้